Rīgas pašvaldības sabiedrība ar ierobežotu atbildību “Rīgas satiksme”

APSTIPRINĀTS
Iepirkuma komisijas
2024. gada 11. jūlija sēdē

Iepirkuma procedūras

**“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana”**

Identifikācijas Nr. RS/2024/50

**NOLIKUMS**

**Rīga**

**2024**

**I VISPĀRĪGĀ INFORMĀCIJA**

1. **Iepirkuma priekšmets, procedūras veids un paredzamā līguma cena**
	1. Iepirkuma priekšmets – Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana,saskaņā ar Pasūtītāja izstrādāto tehnisko specifikāciju.
	2. Galvenais CPV kods: 48800000-6 (Informācijas sistēmas un serveri)
	3. Iepirkuma veids - atklāta iepirkuma procedūra saskaņā ar Pasūtītāja Iepirkuma nolikumu.
	4. Iepirkuma paredzamā līguma cena: 356 300,00 EUR neieskaitot pievienotās vērtības nodokli (turpmāk – PVN).
	5. Iepirkuma komisija: iepirkuma procedūru organizē Pasūtītāja apstiprināta iepirkuma komisija (turpmāk – iepirkuma komisija).
2. **Iepirkuma identifikācijas numurs:** iepirkuma identifikācijas numurs – RS/2024/50.
3. **Pasūtītāja nosaukums, adrese un citi rekvizīti:**

Rīgas pašvaldības sabiedrība ar ierobežotu atbildību "Rīgas satiksme"

Reģ. Latvijas Republikas Komercreģistrā ar Nr.40003619950

Juridiskā adrese: Kleistu iela 28, Rīga, LV - 1067,

Biroja adrese: Vestienas iela 35, Rīga, LV-1035,

Tālr. 67104800; fakss 67104802.

1. **Pasūtītāja kontaktpersona:**

Arnis Buļs, e-pasts: arnis.buls@rigassatiksme.lv un Alena Kamisarova, tālr. +371 67104791, e-pasts: alena.kamisarova@rigassatiksme.lv.

1. **Pretendenti**
	1. Iepirkuma procedūrā var piedalīties jebkurš pretendents, kas atbilst Pasūtītāja izvirzītajām prasībām un, iesniedzot piedāvājumu, apliecinās spējas nodrošināt šajā nolikumā minēto pakalpojumu sniegšanu, kā arī slēgt iepirkuma līgumu ar tajā minētajiem noteikumiem.
	2. Pretendentiem ir tiesības apvienoties apvienībā un iesniegt kopīgu piedāvājumu.
	3. Gadījumā, ja pretendentu apvienībai tiks piešķirtas līguma slēgšanas tiesības, tai pēc savas izvēles jāizveido personālsabiedrība (pilnsabiedrība), vai jānoslēdz sabiedrības līgums, vienojoties par apvienības dalībnieku atbildības sadalījumu.

**II INFORMĀCIJAS APMAIŅA, PIEDĀVĀJUMU NOFORMĒŠANAS, IESNIEGŠANAS KĀRTĪBA**

1. **Informācijas apmaiņa**
	1. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā, rakstiski pa pastu vai e-pastu.
	2. Papildu informāciju par iepirkuma procedūras nolikumu var pieprasīt, iesniedzot šādu pieprasījumu rakstiskā formā Pasūtītāja adresē, nosūtot pa pastu, vēstuli adresējot iepirkuma komisijai vai elektroniski parakstītu, nosūtot uz e-pasta adresi sekretariats@rigassatiksme.lv.
	3. Ja pretendents ir laicīgi pieprasījis papildu informāciju par iepirkuma procedūras dokumentos iekļautajām prasībām, pasūtītājs to sniedz piecu darbdienu laikā, bet ne vēlāk kā piecas dienas pirms piedāvājumu iesniegšanas termiņa beigām.
	4. Jebkura papildu informācija, kas tiks sniegta saistībā ar šo iepirkuma procedūru, tiks publicēta Pasūtītāja mājaslapā internetā sadaļā “Iepirkumi un izsoles”. Ieinteresētajam piegādātājam ir pienākums sekot līdzi publicētajai informācijai. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja.
2. **Iespējas saņemt iepirkuma procedūras dokumentus un ar tiem iepazīties**
	1. Elektroniska piekļuve: Pasūtītāja interneta vietne [www.rigassatiksme.lv](http://www.rigassatiksme.lv), sadaļa “Iepirkumi un izsoles” - <https://www.rigassatiksme.lv/lv/par-mums/iepirkumi/> un elektronisko iepirkumu sistēmā apakšsistēmā „e-konkursi” https://www.eis.gov.lv/EKEIS/Supplier.
3. **Piedāvājuma noformēšana**
	1. Iesniegtajiem dokumentiem ir jābūt skaidri salasāmiem, lai izvairītos no jebkādām šaubām un pārpratumiem, kas attiecas uz vārdiem un skaitļiem. Tiem ir jābūt bez kļūdām, iestarpinājumiem, labojumiem vai papildinājumiem.
	2. Piedāvājums iesniedzams latviešu valodā. Konkursa procesa laikā sarakste starp Pasūtītāju un pretendentiem noris latviešu valodā. Pretendents var piedāvājumā iekļaut oriģināldokumentus vai aprakstus svešvalodā, bet dokumentiem, kas iesniegti citā valodā, jābūt pievienotam pretendenta apliecinātam tulkojumam latviešu valodā.
	3. Visus iepirkuma procedūras piedāvājuma dokumentus un to pielikumus jāparaksta pretendenta amatpersonai ar pārstāvības tiesībām vai pretendenta pilnvarotai personai. Ja piedāvājumu paraksta pilnvarota persona, tad kopā ar piedāvājumu jāiesniedz arī pilnvara.
	4. Ja piedāvājumu iesniedz personu grupa vai personālsabiedrība, piedāvājumu paraksta visas personas, kas iekļautas personu grupā vai personālsabiedrībā. Piedāvājumā norāda personu, kura pārstāv personu grupu iepirkuma procedūrā, kā arī katras personas atbildības apjomu.
	5. Piedāvājumā iekļautajiem dokumentiem jāatbilst Dokumentu juridiskā spēka likuma un Ministru kabineta 2018.gada 4.septembra noteikumu Nr.558 „Dokumentu izstrādāšanas un noformēšanas kārtība” prasībām.
4. **Piedāvājumu iesniegšanas un atvēršanas vieta, datums, laiks un kārtība**
	1. Iepirkuma procedūras piedāvājumi jāiesniedz **līdz 2024.gada 1. augusta plkst.15.00**, elektroniski Elektronisko iepirkumu sistēmas e-konkursu apakšsistēmā, ievērojot šādas pretendenta izvēles iespējas:
		1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;
		2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e - konkursu apakšsistēmas un pievienojot prasībām atbilstošā Elektronisko iepirkumu sistēmas saskarnes laukā (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
	2. Ārpus Elektronisko iepirkumu sistēmas e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām.
	3. Sagatavojot piedāvājumu, pretendents ievēro, ka:
		1. Pieteikuma veidlapa un finanšu piedāvājums saskaņā ar e - konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski, katrs atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā un jāpievieno tam paredzētajā iepirkuma procedūras profila sadaļā. Tehniskais piedāvājums jāsagatavo kā atsevišķs elektronisks dokuments ar Microsoft Office 2010 (vai vēlākas programmatūras versijas) vai Adobe Acrobat Reader rīkiem nolasāmā formātā, nodrošinot teksta meklēšanas un kopēšanas iespējas;
		2. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar Elektronisko iepirkumu sistēmas piedāvāto elektronisko parakstu. Pretendents pēc saviem ieskatiem dalības pieteikumu, tehnisko piedāvājumu un finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta persona, kuras paraksta tiesībām ir jābūt nostiprinātām atbilstoši normatīvajos aktos noteiktajam regulējumam. Ja dokumentāciju paraksta pretendenta pilnvarota persona, pievienojot attiecīgu paraksta tiesīgās personas izdotu pilnvaru vai normatīvajos aktos noteiktā kārtībā apliecinātu pilnvarojuma kopiju.
	4. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts. Gadījumā, ja piedāvājums ir šifrēts, pretendentam ne vēlāk kā 15 (piecpadsmit) minūšu laikā pēc piedāvājuma atvēršanas termiņa, jāiesniedz derīga elektroniskā atslēga un parole šifrētā dokumenta atvēršanai.
	5. Piedāvājumu atvēršanas sanāksmes finanšu piedāvājumu kopsavilkums ir pieejams Elektronisko iepirkumu sistēmā.
	6. Pasūtītājs nesedz nekādus izdevumus, kas pretendentiem ir radušies sakarā ar piedāvājuma sagatavošanu un iesniegšanu.
5. **Piedāvājuma derīguma termiņš**
	1. Piedāvājuma derīguma termiņš sākas no tā iesniegšanas brīža un ir spēkā 120 (viens simts divdesmit) kalendārās dienas.
	2. Pamatojoties uz Pasūtītāja rakstisku lūgumu, pretendents var pagarināt piedāvājuma derīguma termiņu. Pretendentam sava piekrišana vai noraidījums jāsniedz rakstveidā.
6. **Piedāvājuma sastāvs**
	1. Piedāvājumi iesniedzami atbilstoši iepirkuma procedūras nolikumā iekļautajiem paraugiem. Pretendentu piedāvājums sastāv no:
		1. pieteikuma, kas sagatavots atbilstoši 1.pielikuma paraugam;
		2. pretendenta atlases dokumentiem, kas sagatavoti atbilstoši iepirkuma procedūras nolikuma 18.punktā noteiktajām prasībām;
		3. Tehniskā piedāvājuma, kas sagatavots saskaņā ar nolikuma 3.pielikumu un atbilstoši 19.1.punkta prasībām.
		4. Finanšu piedāvājuma, kas sagatavots saskaņā ar nolikuma 4.pielikumu un atbilstoši 19.2.punkta prasībām.
7. **Piedāvājuma apjoms**
	1. Piedāvājumu pretendents ir tiesīgs iesniegt par visu iepirkuma priekšmetu kopumā. Nepilnīgi piedāvājumi nav atļauti.
	2. Pretendents nevar iesniegt piedāvājuma variantus.

**III INFORMĀCIJA PAR IEPIRKUMA PRIEKŠMETU**

1. **Iepirkuma priekšmets**
	1. **Iepirkuma priekšmets:** Piegādātājam jāveic Ģeogrāfiski atdalīta datu centra (Stretched cluster) risinājuma piegāde, uzstādīšana, iekārtu sagatavošana darbam un pieslēgšana Pasūtītāja datortīklam, atbalsta serviss un apmācības Pasūtītāja darbiniekiem, saskaņā ar Tehnisko specifikāciju (2.pielikums) un iepirkuma līguma (5.pielikums) nosacījumiem.
	2. **Piegādes termiņš:** ne ilgāk kā 120 kalendāro dienu laikā no iepirkuma līguma noslēgšanas brīža;
	3. **Garantijas un atbalsta servisa termiņš:** ir vismaz 60 mēneši no pieņemšanas – nodošanas akta parakstīšanas dienas .

1. **Līguma izpildes laiks un vieta**
	1. Iepirkuma līguma projekts ir pievienots nolikumam kā 5.pielikums un kalpos par pamatu iepirkuma līguma noslēgšanai starp Pasūtītāju un iepirkuma procedūras uzvarētāju
	2. Iepirkuma līguma pielikumi tiks izstrādāti pēc iepirkuma procedūras uzvarētāja paziņošanas saskaņā ar nolikumā, tā pielikumos un iepirkuma procedūras uzvarētāja piedāvājumā ietverto informāciju.
	3. Norēķini starp Pasūtītāju un Izpildītāju tiek veikti saskaņā ar iepirkuma līguma (projekts nolikuma pielikumā Nr.5) noteikto kārtību.
	4. Līguma izpildes vieta – Rīga.
	5. Piedāvājuma variantu iesniegšanu Pasūtītājs nepieļauj.

**IV PRETENDENTU ATLASES PRASĪBAS**

1. **Pretendenta izslēgšanas noteikumi**
	1. Uz pretendentu (arī visiem piegādātāju apvienības dalībniekiem vai personālsabiedrības biedriem (ja pretendents ir piegādātāju apvienība vai personālsabiedrība) un uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst Iepirkuma procedūras dokumentos noteiktajām prasībām, attiecas Sabiedrisko pakalpojumu sniedzēju iepirkumu likuma 48.panta otrās daļas 2. punktā, kas attiecināmi uz Valsts ieņēmumu dienesta administrējamo nodokļu parādu pārbaudi, un 4.punktā noteiktie pretendentu izslēgšanas noteikumi.
	2. Pretendentu izslēgšanas noteikumu attiecināmība uz konkrēto pretendentu tiks pārbaudīta Sabiedrisko pakalpojumu sniedzēju iepirkumu likuma 48. pantā noteiktajā kārtībā.
	3. Pasūtītājs veic pārbaudi un izslēdz Pretendentu no dalības Iepirkumu procedūrā Starptautisko un Latvijas Republikas nacionālo sankciju likuma 11.1 panta pirmajā daļā noteiktajos gadījumos.
	4. Pasūtītājs veic pārbaudi un izslēdz Pretendentu no dalības Iepirkumu procedūrā, ja tiek konstatēti 2022.gada 8.aprīļa Padomes Regulas 2022/576, ar kuru groza Regulu Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 1.panta 23.punktā iekļautajā 5.k panta 1.punktā noteiktie gadījumi.
2. **Prasības profesionālās darbības veikšanā**
	1. Pretendentam vai, ja pretendents ir piegādātāju apvienība (turpmāk – apvienība) – visiem apvienības dalībniekiem, ir jābūt reģistrētiem Komercreģistrā vai, ja pretendents ir ārvalstu persona – reģistrētam atbilstoši attiecīgās valsts normatīvo aktu prasībām.

Ja pretendents ir apvienība, tad katram no apvienības dalībniekiem, uz kura (-u) finansiālajām spējām pretendents balstās un kurš (-i) būs finansiāli atbildīgs (-i) par iepirkuma līguma izpildi, ir jāatbilst nolikuma 16.2.punkta prasībām.

* 1. Apliecinot atbilstību 16.2.punkta prasībām, pretendents var balstīties uz citu personu saimnieciskajām un finansiālajām iespējām. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, iesniedzot šo personu apliecinājumu vai vienošanos par sadarbību iepirkuma līguma izpildē. Pretendentam un personai, uz kuras saimnieciskajām un finansiālajām spējām kandidāts balstās, jābūt solidāri atbildīgiem par iepirkuma līguma izpildi.
1. **Prasības pretendenta tehniskajām un profesionālajām spējām**
	1. Pretendentam ne vairāk kā 3 (trīs) iepriekšējos gados (2021., 2022., 2023. un 2024.gadā līdz piedāvājuma iesniegšanas dienai) ir pieredze iepirkuma piedāvājumā norādītā ražotāja servera tehnikas risinājuma un tā atsevišķo komponenšu piegādē un uzstādīšanā, ar nosacījuma, ka darījuma summa ir ne mazāka kā iepirkuma procedūras ietvaros Pretendenta piedāvāta cena iekārtu piegādei un uzstādīšanai.
	2. Pretendentam ir tiesības veikt iepirkuma piedāvājumā norādītā ražotāja tehnikas (ieskaitot konkrēto piedāvāto modeli) piegādi, ko apliecina ražotāja izsniegts sertifikāts vai cits dokuments.
	3. Pretendenta rīcībā ir vismaz viens datu glabātuves ieviešanas inženieris, ar kuru ir iespējams sazināties valsts valodā un kuram iepriekšējo 3 (trīs) gadu laikā (2021., 2022., 2023. un 2024.gadā līdz piedāvājuma iesniegšanas dienai) ir pieredze iepirkuma piedāvājumā norādītā ražotāja servera tehnikas risinājuma ieviešanā.
	4. Pretendents rīcībā ir vismaz viens Microsoft Hyper-V implementācijas inženieris kurš apguvis Microsoft® Certified Solutions Expert: Cloud Platform and Infrastructure vai augstākā līmeņa apmācības un ar kuru ir iespējams sazināties valsts valodā, un kuram iepriekšējo 3 (trīs) gadu laikā (2021., 2022., 2023. un 2024.gadā līdz piedāvājuma iesniegšanas dienai) ir pieredze iepirkuma piedāvājumā norādītā ražotāja servera tehnikas risinājuma implementēšanā.
	5. Pretendenta piedāvātajai tehnikai ir vismaz viens autorizēts servisa centrs Latvijā.

**V PRETENDENTA ATBILSTĪBAS PĀRBAUDE**

**(ATLASES DOKUMENTI)**

1. Lai Pasūtītājs izvērtētu pretendentu un pretendents apliecinātu savu atbilstību nolikuma IV sadaļā paredzētajām prasībām, pretendentam jāiesniedz sekojoši dokumenti:
	1. ja pretendents ir ārvalstu persona, tam jāiesniedz reģistrācijas apliecības kopija vai izdruka no attiecīgās valsts publiskās datubāzes, kas apliecina atbilstību nolikuma 16.1.punktam. Attiecībā uz Latvijas Republikā reģistrētiem pretendentiem Pasūtītājs par šo pretendentu atbilstību nolikuma 16.1.punktam pārliecinās attiecīgo informāciju iegūstot publiskajā datubāzē;
	2. Lai noskaidrotu pretendenta atbilstību Pasūtītāja izvirzītajām atlases prasībām, Pasūtītājs pārbaudīs par pretendentu pieejamo informāciju publiskās datubāzēs.
	3. Informācija par pretendenta pieredzi iesniedzama, atbilstoši nolikuma 17.1. punktam, pēc šādas tabulas, obligāti pievienojot darbu pasūtītāju izziņas (atsauksmes) par visiem sarakstā norādītajiem objektiem, kurās tas apliecina pretendenta pieredzi nolikuma 17.1.punktā minēto piegāžu un uzstādīšanas darbu veikšanā (ja pretendents objektīvu iemeslu dēļ nevar iesniegt pasūtītāja izziņas, jāiesniedz citi dokumenti, kas apliecina pretendenta pieredzes atbilstību nolikuma prasībām):

|  |  |  |  |  |
| --- | --- | --- | --- | --- |
| Nr. | Līguma priekšmets, līgumsumma  | Līguma izpildes gads | Pasūtītājs, piegādes adrese | Pasūtītāja atbildīgā persona, amats, telefona Nr. |
| 1. |  |  |  |  |
| … |  |  |  |  |

* 1. Lai apliecinātu 17.2. punktā noteikto prasību Pretendents iesniedz piedāvātās tehnikas ražotāja izsniegtu dokumentu, kas apliecina pretendenta tiesības veikt piedāvātās tehnikas (ieskaitot konkrēto piedāvāto modeli) piegādi.
	2. Lai apliecinātu 17.3. punktā noteiktā speciālista kompetenci iepirkuma piedāvājumā norādītā ražotāja servera tehnikas risinājuma ieviešanā, Pretendents iesniedz informāciju par speciālista pieredzi saskaņā ar zemāk norādīto tabulu:

|  |  |  |  |  |
| --- | --- | --- | --- | --- |
| **- Nr.p.k.** | **Vārds, uzvārds** | **Pienākumi pakalpojuma sniegšanā** | **Īss pieredzes apraksts**  *Līguma priekšmets, pasūtītājs, pasūtītāja kontaktpersona, amats, telefona Nr., veiktie darbi)* | **Pretendenta darbinieks/ Apakšuzņēmēja darbinieks** |
| 1. |  |  |  |  |

* 1. Lai apliecinātu 17.4. punktā noteikto prasību Pretendents iesniedz vismaz vienu Microsoft® Certified Solutions Expert: Cloud Platform and Infrastructure vai augstākā līmeņa sertifikātu, kuru izsniegusi Microsoft Inc. korporācija vai tās sertificētā mācību iestāde. Informācija par speciālista pieredzi jāiesniedz saskaņā ar zemāk norādīto tabulu:

|  |  |  |  |  |
| --- | --- | --- | --- | --- |
| **- Nr.p.k.** | **Vārds, uzvārds** | **Pienākumi pakalpojuma sniegšanā** | **Īss pieredzes apraksts**  *Līguma priekšmets, pasūtītājs, pasūtītāja kontaktpersona, amats, telefona Nr., veiktie darbi)* | **Pretendenta darbinieks/ Apakšuzņēmēja darbinieks** |
| 1. |  |  |  |  |

* 1. Lai apliecinātu 17.5. punktā noteikto prasību Pretendents sniedz informāciju par piedāvātās tehnikas ražotāja autorizētu servisa centru un tā atrašanās vietu.
	2. Izziņas un citus dokumentus, kurus izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
	3. Apliecinot atbilstību prasībām attiecībā uz pretendenta tehniskajām un profesionālajām spējām, pretendents var balstīties uz citu personu iespējām neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka tā rīcībā būs nepieciešamie resursi, iesniedzot šo uzņēmēju apliecinājumu vai vienošanos par nepieciešamo resursu nodošanu pretendenta rīcībā. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniedz pakalpojumu, kura izpildei attiecīgās spējas ir nepieciešamas.
	4. Pretendents savā piedāvājumā norāda visus tos apakšuzņēmējus vai apakšuzņēmēju apakšuzņēmējus, kuru sniedzamo pakalpojumu vērtība ir 10 000 EUR bez PVN vai lielāka, katram šādam apakšuzņēmējam izpildei nododamo iepirkuma līguma daļu, un pievieno vienošanos, kurā norādīti apakšuzņēmējam nododamo darbu veidi, šo darbu apjoms procentos no piedāvātās kopējās līguma cenas, un kurā apakšuzņēmējs apliecina gatavību veikt šos darbus, gadījumā, ja pretendents tiks atzīts par uzvarētāju. Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgās iepirkuma procedūras ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
	5. pretendenta amatpersonas ar paraksta tiesībām izdota pilnvara, ja piedāvājumu neparaksta pretendenta amatpersona ar paraksta tiesībām.

**VI PIEDĀVĀJUMS**

1. **Piedāvājumu veido tehniskais un finanšu piedāvājums**
	1. **Tehniskais piedāvājums** jāsagatavo saskaņā ar noteikto formu (3.pielikums), norādot pilnu informāciju, lai Pasūtītājam būtu iespējams pārliecināties par piedāvājuma atbilstību Pasūtītāja izvirzītajām prasībām, tajā skaitā nepieciešamības gadījumā pievienojot Iekārtu tehnisko dokumentāciju u.c. dokumentus.
	2. **Finanšu piedāvājums** jāsagatavo saskaņā ar noteikto formu (4.pielikuma), cenas norādot EUR bez PVN. Cenā ietilpst: Iekārtas vērtība, piegāde, transportēšanas izmaksas, nodokļi (izņemot pievienotās vērtības nodokli), nodevas, muitas u.c. ar Iekārtas piegādes līguma izpildi saistītās izmaksas. Piedāvājuma cena jānorāda ar precizitāti 2 (divas) zīmes aiz komata.

**VII PIEDĀVĀJUMU VĒRTĒŠANAS KĀRTĪBA**

1. **Piedāvājumu vērtēšanas kārtība**
	1. Visus ar iepirkuma procedūras norisi saistītos jautājumus risina Pasūtītāja izveidota iepirkuma komisija.
	2. No sākuma komisija veic piedāvājumu noformējuma pārbaudi, kuras laikā iepirkuma komisija izvērtē, vai piedāvājums sagatavots un noformēts atbilstoši iepirkuma procedūras nolikuma II sadaļas prasībām. Ja piedāvājums neatbilst prasībām, iepirkuma komisijai, izvērtējot neatbilstību būtiskumu un ievērojot samērīguma principu, ir tiesības to noraidīt, un turpmākajā iepirkuma procedūrā tas tālāk netiek vērtēts.
	3. Iepirkuma komisija pārbauda, vai Pretendents, tā darbinieks vai Pretendenta piedāvājumā norādītā persona nav konsultējusi vai citādi bijusi iesaistīta iepirkuma procedūras dokumentu sagatavošanā. Ja Pretendents, tā darbinieki vai Pretendenta piedāvājumā norādītā persona ir konsultējusi vai citādi bijusi iesaistīta iepirkuma procedūras sagatavošanā un ja šis apstāklis piegādātājam dod priekšrocības iepirkuma procedūrā, tādējādi kavējot, ierobežojot vai deformējot konkurenci, attiecīgā Pretendenta piedāvājums tiek noraidīts. Iepirkuma komisija, konstatējot minētos apstākļus, pirms iespējamās Pretendenta noraidīšanas ļauj tam pierādīt, ka nav tādu apstākļu, kas attiecīgajam piegādātājam dotu jebkādas priekšrocības iepirkuma procedūrā, tādējādi kavējot, ierobežojot vai deformējot konkurenci.
	4. Iepirkuma komisija veic pretendenta tehniskā piedāvājuma atbilstības pārbaudi iepirkuma procedūras nolikuma prasībām. Ja pretendenta tehniskais piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts.
	5. Izvērtējot pretendenta finanšu piedāvājumu, iepirkuma komisija pārbauda tā atbilstību iepirkuma procedūras nolikuma prasībām, kā arī pārbauda, vai pretendenta finanšu piedāvājumā nav aritmētisku kļūdu. Ja finanšu piedāvājums neatbilst iepirkuma procedūras nolikuma prasībām, pretendents tiek izslēgts no turpmākās dalības iepirkuma procedūrā un tā piedāvājums tālāk netiek izskatīts. Iepirkuma komisija, konstatējot aritmētiskās kļūdas, šīs kļūdas izlabo un informē pretendentu par aritmētisko kļūdu labojumu un laboto piedāvājuma summu. Novērtējot un salīdzinot piedāvājumus, kuros bijušas aritmētiskas kļūdas, Iepirkuma komisija ņem vērā izlabotās cenas.
	6. Iepirkuma komisija izvērtē, vai piedāvājums neatbilst šķietami nepamatoti lēta piedāvājuma pazīmēm. Ja Iepirkuma komisija konstatē, ka varētu būt saņemts šķietami nepamatoti lēts piedāvājums, tā pieprasa pretendentam detalizētu paskaidrojumu par būtiskajiem piedāvājuma nosacījumiem saskaņā ar Sabiedrisko pakalpojumu sniedzēju iepirkuma likuma 59.pantu.
	7. Iepirkuma komisija veic pretendenta kvalifikācijas pārbaudi, vadoties no pretendenta iesniegtajiem pretendentu atlases dokumentiem, kā arī pārbaudot pretendentu atbilstību nolikumā izvirzītajām prasībām publiski pieejamās datubāzēs. Ja pretendents neatbilst iepirkuma procedūras nolikumā norādītajām pretendenta atlases prasībām, pretendents tiek izslēgts no turpmākās dalības iepirkuma procedūrā.
	8. Iepirkuma komisija ir tiesīga pretendentu kvalifikācijas, tehnisko un finanšu piedāvājumu atbilstības pārbaudi veikt tikai tam pretendentam, kuram būtu piešķiramas iepirkuma līguma slēgšanas tiesības.
	9. Iepirkuma komisija attiecībā uz Pretendentu, kuram būtu piešķiramas līguma slēgšanas tiesības, pārbauda tā atbilstību Starptautisko un Latvijas Republikas nacionālo sankciju likuma prasībām.
2. **Piedāvājuma izvēles kritērijs**
	1. Piedāvājuma izvēles kritērijs ir Nolikuma prasībām atbilstošs **saimnieciski visizdevīgākais piedāvājums**. Saimnieciski visizdevīgākā piedāvājuma, izvērtēšanas kritēriji un to skaitliskās vērtības:

|  |  |  |  |
| --- | --- | --- | --- |
| **Nr.** | **Kritērijs** | **Apraksts** | **Maksimālais iegūstamo punktu skaits** |
| 1 | A - Cena | Cenas kritērija novērtēšanas veids (salīdzinot visus iesniegtos piedāvājumus):a) maksimālais iegūstamais punktu skaits ir 99 punkti;b) maksimālais punktu skaits – 99 punkti – piemērojams vislētākajam/-iem no iesniegtajiem piedāvājumiem;c) piedāvājumiem, kas nav lētākie punktu skaits aprēķināms pēc sekojošas formulas:$$\frac{Cena\_{lētākajam piedāvājumam}}{Cena\_{novērtējamajam piedāvājumam}}\*99$$ | 99 punkti |
| 2 | B - Demontāžas iespējas | Iekārtas korpuss ir atverams bez instrumentu palīdzības. (3.pielikuma 5.10.punkts)Punktu piešķiršanas nosacījumi: Kritērijā “C. Demontāžas iespējas” piedāvājumam, kur iekārtai var atvērt korpusu bez instrumentu palīdzības, tiek piešķirts maksimālais punktu skaits ‒ 1 punkts, bet pārējiem piedāvājumiem netiek piešķirti punkti (piešķirto punktu skaits ir 0). | 1 punkts |
| Maksimālais iespējamais punktu skaits: | 100 |

* 1. Piešķiramo kopējo punktu skaitu (S) aprēķina pēc šādas formulas:

**S = A + B**

* 1. Par saimnieciski visizdevīgāko piedāvājumu Iepirkuma komisija atzīs piedāvājumu, kurš ieguvis visaugstāko galīgo skaitlisko vērtējumu (punktu skaitu) un kurš atbilst visām nolikuma prasībām. Punktus nosaka ar divām zīmēm aiz komata.
	2. Ja ir iesniegti divi vai vairāki piedāvājumi ar vienādu visaugstāko galīgo skaitlisko vērtējumu (punktu skaitu), priekšroka tiks dota Pretendentam, kuram izšķirošais piedāvājuma izvēles kritērijs būs zemākā Iekārtas cena. Ja, tomēr, iepriekšējā teikumā minētajā kritērijā divi vai vairāki Pretendenti ir piedāvājuši vienādu iekārtas zemāko cenu, iepirkuma komisija izvēlas to pretendentu, kurš ir veicis lielākus nodokļu maksājumus valsts kopbudžetā pēdējā gadā, par kuru likumā noteiktajā kārtībā ir iesniegts gada pārskats.
1. **Lēmumu pieņemšanas kārtība un pretendentu informēšana**
	1. Iepirkuma komisija lēmumus pieņem sēdēs. Iepirkuma komisija ir lemttiesīga, ja tās sēdē piedalās vismaz divas trešdaļas Iepirkuma komisijas locekļu, bet ne mazāk kā trīs locekļi.
	2. Iepirkuma komisija lēmumu par iepirkuma procedūras rezultātiem pieņem ar balsu vairākumu. Ja iepirkuma komisijas locekļu balsis sadalās vienādi, izšķirošā ir komisijas priekšsēdētāja balss. Iepirkuma komisijas loceklis nevar atturēties no lēmuma pieņemšanas.
	3. Lēmumu par iepirkumu procedūras rezultātiem pieņem Iepirkuma komisija saskaņā ar nolikuma 22.punktā noteikto piedāvājumu izvēles kritēriju.
	4. Iepirkuma komisija var jebkurā brīdī pārtraukt iepirkuma procedūru, ja tam ir objektīvs iemesls.
	5. Pēc lēmuma pieņemšanas visi pretendenti piecu darba dienu laikā tiek informēti par pieņemto lēmumu iepirkuma procedūrā, informāciju nosūtot pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu, vai nododot personīgi.
2. **Iepirkuma līguma noslēgšana**
	1. Iepirkuma komisijas lēmums un paziņojums par Iepirkuma procedūras uzvarētāju katrā iepirkuma daļā, ar kuru tiks slēgts iepirkuma līgums, ir pamats iepirkuma līgumu sagatavošanai. Par katru iepirkuma daļu tiek slēgts atsevišķs līgums. Līgums tiek slēgts uz Pretendenta piedāvājuma pamata atbilstoši līguma projektam, kas pievienots nolikumam kā 5.pielikums.
	2. Ja izraudzītais Pretendents atsakās slēgt līgumu ar Pasūtītāju vai neparaksta to 5 (piecu) darba dienu laikā pēc līguma saņemšanas (neparakstīšana šādā gadījumā tiek uzskatīta par atsacīšanos slēgt līgumu), Iepirkuma komisija pieņem lēmumu slēgt līgumu ar nākamo Pretendentu, kurš iesniedzis Iepirkuma procedūras nolikumam atbilstošu saimnieciski visizdevīgāko piedāvājumu, vai pārtraukt Iepirkuma procedūru, neizvēloties nevienu piedāvājumu.
	3. Ja tiek pieņemts lēmums slēgt līgumu ar nākamo Pretendentu, kurš piedāvājis nolikumam atbilstošu saimnieciski visizdevīgāko piedāvājumu, bet tas atsakās slēgt līgumu vai neparaksta to 5 (piecu) darba dienu laikā pēc līguma saņemšanas, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.
3. **Pielikumi**
4. pielikums – Pieteikuma iesniegšanas ieteicamā forma;
5. pielikums – Tehniskā specifikācija
6. pielikums – Tehniskā piedāvājuma veidne;
7. pielikums – Finanšu piedāvājuma veidne;
8. pielikums - Iepirkuma līguma projekts.

RP SIA “Rīgas satiksme”

Iepirkumu komisijas priekšsēdētāja

*/elektroniski parakstīts/* K.Meiberga

**1.pielikums**
iepirkuma procedūras nolikumam
“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana ”

identifikācijas Nr. RS/2024/50

**PIETEIKUMA IESNIEGŠANAI IETEICAMĀ FORMA***(uz pretendenta veidlapas)*

**Pieteikums par piedalīšanos iepirkuma procedūrā**

**“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana”**

**Identifikācijas Nr. RS/2024/50**

1. **IESNIEDZA**

|  |  |
| --- | --- |
| **Uzņēmuma pilns nosaukums** |  |
| **Uzņēmuma reģistrācijas numurs un datums** |  |
| **Juridiskā adrese** |  |
| **Faktiskā adrese** |  |
| **Bankas rekvizīti** |  |

1. **KONTAKTPERSONA**

|  |  |
| --- | --- |
| **Vārds, uzvārds** |  |
| **Tālr. / Fakss** |  |
| **e-pasta adrese** |  |

1. **PIETEIKUMS**
2. Iepazinušies ar iepirkuma procedūras nolikumu un tā pielikumiem, mēs atbilstoši nolikuma prasībām iesniedzam piedāvājumu iepirkuma procedūrā un apliecinām savu atbilstību iepirkuma procedūras nolikuma prasībām.
3. Iesniedzot piedāvājumu, mēs apliecinām, ka esam iepazinušies ar iepirkuma procedūras dokumentos noteiktajām prasībām, sapratuši tās un pilnībā piekrituši visiem noteikumiem, kā arī garantējam sniegto ziņu un dokumentu patiesumu un precizitāti. Apņemamies līguma piešķiršanas gadījumā pildīt visus iepirkuma procedūras nolikumam pievienotā līguma projektā noteiktos nosacījumus.
4. Ar šo piedāvājumu mēs apstiprinām, ka mūsu piedāvājums ir spēkā 120 dienas no piedāvājumu iesniegšanas termiņa beigām.
5. Informējam, ka uzņēmuma patiesais labuma guvējs/i ir -\_\_\_\_\_\_\_\_\_\_\_\_\_ [[1]](#footnote-1)
6. Paraksta pretendenta pārstāvis ar pārstāvības tiesībām vai tā pilnvarota persona:

|  |  |
| --- | --- |
| **Vārds, uzvārds** |  |
| **Amats** |  |
| **Paraksts** |  |
| **Datums** |  |

**2.pielikums**

iepirkuma procedūras nolikumam
“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana”

identifikācijas Nr. RS/2024/50

**TEHNISKĀ SPECIFIKĀCIJA**

**Ģeogrāfiski atdalīta datu centra (Stretched cluster) risinājuma ieviešana**

2024. gadā ir plānots ieviest ģeogrāfiski atdalīta datu centra risinājumu.

**Vispārējās prasības**

1. Visas komponentes pirms piegādes ir pārbaudītas.
2. Serveri un diska masīvs ir pilnībā salikti, nokonfigurēti, marķēti ar piegādātāja nosaukuma zīmi un garantijas termiņiem.
3. Piedāvātajām iekārtām jābūt jaunām un nelietotām, un piegādātām, izmantojot ražotāja noteiktos oficiālos piegādes kanālus. Šaubu gadījumā Pasūtītājs ir tiesīgs pieprasīt attiecīgu ražotāja apliecinājuma vēstuli.
4. Piegādes maksimālais termiņš ir 120 kalendārās dienas.
5. Garantijas laiks un Atbalsta servisa nosacījumi:
	1. Piegādātajam risinājumam ir jānodrošina vismaz 5 (piecu) gadu garantija un atbalsta serviss no pieņemšanas – nodošanas akta parakstīšanas dienas.
	2. Garantijas laikā Pretendentam bez maksas ir jānodrošina:
		1. piekļuve jaunākajām piegādātās programmatūras versijām un drošības ielāpiem;
		2. konsultācijas un apmācības ar risinājuma ekspluatāciju saistītajos jautājumos;
		3. jāsniedz atbalsts un traucējummeklēšana risinājuma darbības problēmu gadījumos;
		4. *onsite* atbalsts darba dienās, darba laikā ar reakcijas laiku - ne vēlāk kā nākamajā darba dienā (NBD - *next business day*);
		5. jānodrošina bojāto iekārtu un/vai moduļu nomaiņa 1 (vienas) darba dienas laikā no defektācijas akta parakstīšanas brīža;
		6. disku atteices gadījumā bojātie diski paliek pasūtītāja īpašumā.
6. Risinājumam un visām tā komponentēm jābūt no Ražotāja jaunākās paaudzes, Piedāvājuma iesniegšanas brīdī. Risinājumam nevar būt *End-of-Life* 5 gadu laikā pēc piegādes (no angļu valodas End of Life, skatīt <http://en.wikipedia.org/wiki/End-of-life_%28product%29>).
7. Piedāvātajām iekārtām ir jāatbilst Eiropas Savienības noteiktajiem standartiem (CE marķējums).
8. Piegādes un uzstādīšanas vieta – (Pasūtītāja norādītajā datu centrā Rīgā.Detalizētākas risinājuma prasības noteiktas Nolikuma 3.pielikuma veidnē “Tehiskais piedāvājums.

**3.pielikums**

iepirkuma procedūras nolikumam
“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana ”

identifikācijas Nr. RS/2024/50

**TEHNISKAIS PIEDĀVAJUMS**

3. pielikums “Tehniskā piedāvājuma forma” atsevišķā EXCEL failā: “3.\_pielikums\_Tehniskā piedāvājuma veidne”

**4.pielikums**

iepirkuma procedūras nolikumam
“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana ”

identifikācijas Nr. RS/2024/50

**Finanšu piedāvājuma veidne**

Pretendents \_\_\_\_\_\_\_\_\_\_\_\_\_\_\_\_\_\_\_\_ piedāvā piegādāt Preci par šādu cenu:

(pretendenta nosaukums)

|  |  |  |  |  |  |  |
| --- | --- | --- | --- | --- | --- | --- |
| **Nr.** | **Prece/pakalpojums** | **Skaits, gab.** | **Preces/ pakalpojuma nosaukums** | **Ražotāja kods** | **Vienības cena EUR bez PVN** | **Kopā cena EUR bez PVN** |
| 1 | Datu glabātuves sistēma Nr.1 | 1 |   |   |   |   |
| 2 | Datu glabātuves sistēma Nr.2 | 1 |   |   |   |   |
| 3 | Serveris | 4 |   |   |   |   |
| 4 | SAN komutators  | 2 |   |   |   |   |
| 5 | Tīkla vadi 25GBASE-CU SFP28 Cable 3 Meter | 16 |   |   |   |   |
| 6 | Tīkla vadi FC ar LC-LC konektoriem | 8 |   |   |   |   |
| 7 | Instalācijas darbi, konfigurēšana | 1 | x | x |   |   |
| 8 | Apmācības (vismaz 5 darbinieki) | 1 | x | x |   |   |
| 9 | Atbalsta servisa pēc Pasūtītāja pieprasījuma vienas darba stundas likme (saskaņā ar 3.pielikuma 7.punktu)  | 360 h | x | x |   |   |
|  |  |  | **Kopējā summa EUR bez PVN** |  |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Pretendenta amatpersonas ar paraksta tiesībām (vai pretendenta pilnvarotās personas) vārds, uzvārds, amats, paraksts

**5.pielikums**
iepirkuma procedūras nolikumam
“Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana”

identifikācijas Nr. RS/2024/50

Līguma projekts

**LĪGUMS Nr. \_\_\_\_\_\_\_\_\_\_\_\_\_\_\_\_\_\_\_**

Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana

**Rīgas pašvaldības sabiedrība ar ierobežotu atbildību „Rīgas satiksme”**, vien.reģ.Nr.40003619950, turpmāk – Pasūtītājs, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas saskaņā ar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses,

un

**\_\_\_\_\_\_\_\_\_\_\_\_\_\_\_\_\_\_**, vien.reģ.Nr.\_\_\_\_\_\_\_\_\_\_, turpmāk – Izpildītājs, tās \_\_\_\_\_\_\_\_\_\_\_\_\_\_\_\_\_personā, kas rīkojas saskaņā \_\_\_\_\_\_\_\_\_\_\_\_\_\_\_\_\_\_\_\_, no otras puses, katrs atsevišķi un abi kopā, turpmāk – Puse/Puses, pamatojoties uz Pasūtītāja rīkotās iepirkuma procedūras “Ģeogrāfiski atdalīta datu centra (Stretched cluster) risinājuma iegāde, ieviešana un uzturēšana ” (identifikācijas Nr. RS/2024/50) rezultātiem, noslēdz šādu līgumu, turpmāk – Līgums:

1. **LĪGUMA PRIEKŠMETS**
	1. Izpildītājs ar saviem spēkiem un līdzekļiem apņemas piegādāt datu centra risinājumu (turpmāk – Iekārtas), nodrošinot tā uzstādīšanu, Iekārtu sagatavošanu darbam un pieslēgšanu Pasūtītāja datortīklam, atbalsta serviss un apmācības Pasūtītāja darbiniekiem, saskaņā ar Līguma 1.pielikumā ietverto Tehnisko specifikāciju, 2.pelikuma tehnisko piedāvājumu un Līguma 3.pielikumā ietverto Finanšu piedāvājumu, kā arī Līgumā norādītajiem piegādes termiņiem.
2. **LĪGUMA DARBĪBAS TERMIŅŠ**
	1. Līgums stājas spēkā ar tā abpusējas parakstīšanas dienu un ir spēkā līdz Pušu saistību pilnīgai izpildei.
	2. Izpildītājs veic Iekārtu piegādi **120 kalendāro dienu** laikā no līguma noslēgšanas brīža;
	3. Izpildītājs nodrošina Iekārtām garantiju un Atbalsta servisu vismaz **60** mēnešu no Iekārtu pieņemšanas un nodošanas akta parakstīšanas dienas.
	4. Izpildītājs 5 (piecu) darba dienu laikā pēc Iekārtu piegādes un uzstādīšanas Pasūtītāja darbiniekiem nodrošina apmācības saskaņā ar Līguma 1. un 2.pielikumā noteikto.
3. **LĪGUMA SUMMA UN NORĒĶINU KĀRTĪBA**
	1. Līguma kopējā darījuma summa ir **EUR \_\_\_\_ (\_\_\_\_\_\_ *euro*, \_\_\_ centi)** neieskaitot pievienotās vērtības nodokli (turpmāk - PVN), kas tiek sadalīta šādi:

3.1.1. Iekārtu piegāde, uzstādīšana, Iekārtu sagatavošanu darbam un pieslēgšanu Pasūtītāja datortīklam, atbalsta serviss un apmācības Pasūtītāja darbiniekiem \_\_\_\_\_\_\_\_\_\_\_\_\_\_\_EUR bez PVN;

3.1.2. Atbalsta serviss\_\_\_\_\_\_\_\_\_\_\_\_EUR bez PVN, ar nosacījumu, ka vienas darbas stundas likme nepārsniedz \_\_\_\_\_\_\_\_\_\_EUR bez PVN. Pasūtītājam nav pienākums izmantot visu Atbalsta serivsam paredzēto līguma summu.

* 1. PVN likme tiks piemērota saskaņā ar normatīvajos aktos noteikto.
	2. Samaksa par Iekārtu piegādi, uzstādīšanu, Iekārtu sagatavošanu darbam un pieslēgšanu Pasūtītāja datortīklam un Pasūtītāja darbinieku apmācībām tiek veikta 30 (trīsdesmit) dienu laikā pēc pieņemšanas-nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu.
	3. Nosakot samaksas kārtību un apmēru, tiek ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	4. Pavadzīmēs un rēķinos Izpildītājam ir obligāti jānorāda Līguma numurs un Pasūtītāja pasūtījuma numurs.
	5. Pasūtītājs neatbild par maksājuma nokavējumu, kas radies kredītiestāžu iekšējo darījumu rezultātā, ja maksājumi kredītiestādē iemaksāti savlaicīgi.
	6. Nosakot samaksas kārtību un apmēru, tiek ieturēti aprēķinātie līgumsodi, ja tādi Izpildītājam ir aprēķināti saskaņā ar Līguma noteikumiem.
	7. Pasūtītājs Atbalsta servisa apmaksu veic pēc attiecīgā pakalpojuma saskaņošanas un pieņemšanas Līguma 5.punktā noteiktajā kārtība, pamatojoties uz Izpildītāja iesniegtu rēķinu, 30 (trīsdesmit) dienu laikā pēc pieņemšanas-nodošanas akta parakstīšanas un rēķina saņemšanas dienas, pārskaitot attiecīgo summu uz Izpildītāja rēķinā norādīto bankas kontu..
1. **PIEGĀDES IZPILDES UN PIEŅEMŠANAS KĀRTĪBA**
	1. Izpildītājs piegādā Iekārtas saskaņā ar Līguma nosacījumiem.
	2. Izpildītājs piegādā unuzstāda Iekārtas, veic Iekārtu sagatavošanu darbam un pieslēgšanu Pasūtītāja datortīklam saskaņā ar Līguma 2.2. punktā noteikto termiņu. Par gatavību veikt Iekārtu piegādi, Izpildītājs paziņo Līguma 11.1.1.punktā norādītajai Pasūtītāja pilnvarotajai personai e-pastā un saskaņo precīzu piegādes dienu un laiku. Pēc Iekārtu uzstādīšanas Izpildītājs nodrošina Pasūtītāja darbiniekiem apmācības.
	3. Pasūtītāja pilnvarotā persona pieņem no Izpildītāja Iekārtas un dokumentāciju (tajā skaitā lietošanas aprakstus, darbības principu, konfigurēšanas rokasgrāmatas oriģinālvalodā un ar tulkojumu latviešu valodā), pēc tam kad tās ir uzstādītas, sagatavotas darbam un pieslēgtas Pasūtītāja datortīklam un Izpildītājs ir veicis Pasūtītāja darbinieku apmācības. Līguma 10.1.1.punktā norādītās Pasūtītāja pilnvarotās personas pārbauda Iekārtu un dokumentācijas atbilstību Līguma noteikumiem.
	4. Konstatējot piegādāto Iekārtu, un/vai veiktās uzstādīšanas un/vai sagatavošanu darbu un/vai pieslēgšanu Pasūtītāja datortīklam un/vai apmācību neatbilstību Līguma noteikumiem, Pasūtītāja pilnvarotā persona 5 (piecu) darba dienu laikā no dienas, kad Izpildītājs ir piegādājis Iekārtas, sagatavo Iekārtu neatbilstības pieteikumu par konstatētajiem trūkumiem (turpmāk - neatbilstības pieteikums) un paziņo par to Izpildītāja pārstāvim uz elektroniskā pasta adresi. Tādā gadījumā, tiek uzskatīts, ka Iekārtu piegāde nav veikta un Pasūtītājs, ja minētie trūkumi netiek novērsti Iekārtu piegādes termiņa ietvaros vai Izpildītājs nepierāda, ka neatbilstības pieteikumā norādītie trūkumi vai neatbilstības nav pamatoti, piemēro līgumsodu Izpildītājam atbilstoši 6.4. apakšpunktā noteiktajai kārtībai līdz brīdim, kamēr Izpildītājs nenovērsīs konstatētās nepilnības.
	5. Izpildītājam 2 (divu) darba dienu laikā pēc neatbilstības pieteikuma saņemšanas jāatsūta savs pārstāvis paskaidrojumu sniegšanai par neatbilstības pieteikumā norādītajām neatbilstībām vai sniedz rakstiskupaskaidrojumu par neatbilstības pieteikumā norādītajām neatbilstībām.
	6. Ja Izpildītājs nepilda 4.5.punkta noteikumus un nesniedz argumentētu skaidrojumu, vai pierādījumus, ka neatbilstības pieteikumā norādītās neatbilstības nav patiesas, tiek uzskatīts, ka Izpildītājs piekrīt neatbilstības pieteikumā minētajiem trūkumiem vai neatbilstībām.
	7. Ja Izpildītājs nepiekrīt Pasūtītāja neatbilstības pieteikumā norādītajiem Iekārtu trūkumiem vai neatbilstībām, Puses strīda izšķiršanā vai trūkuma konstatēšanai, vai neatbilstības konstatēšanai var pieaicināt neatkarīgu ekspertu ekspertīzes veikšanai. Ja ekspertīzē tiek konstatēts, ka Iekārtām ir trūkumi vai neatbilstības, Izpildītājs sedz ekspertīzes izmaksas.
	8. Ja tiek konstatēti Iekārtu trūkumi vai neatbilstības, Izpildītājam jāveic atbilstošu Iekārtu piegāde. Ja Izpildītājs nevar piegādāt atbilstošas Iekārtas, tam ir pienākums 10 (desmit) dienu laikā par saviem līdzekļiem izvest neatbilstošās Iekārtas no Pasūtītāja teritorijas.
	9. Pasūtītāja pilnvarotā persona paraksta Iekārtu pieņemšanas – nodošanas aktu tikai pēc neatbilstības pieteikumā minēto trūkumu un neatbilstību novēršanas.
	10. Izpildītājs nodrošina Iekārtu atbalsta servisu saskaņā ar Tehniskajā specifikācija un tehniskajā piedāvājumā norādītajiem nosacījumiem un termiņiem.
2. **Atbalsta serviss**
	1. Izpildītājs sniedz Pasūtītājam Atbalsta servisu termiņos un kārtībā, kā to paredz Tehniskā specifikācija un Tehniskā piedāvājuma 7.punkts. Puses vienojas par Atbalsta servisa realizāciju, saskaņojot un parakstot atsevišķu Darba uzdevumu.
	2. Atbalsta servisa izpildes rezultātā Izpildītājs iesniedz Pasūtītājam saskaņošanai Pakalpojumu pieņemšanas un nodošanas aktu. Izpildītājs Pakalpojumu pieņemšanas un nodošanas aktā norāda sniegtos pakalpojumus.
	3. Pakalpojumi pilnībā ir sniegti ar to brīdi, kad Pasūtītāja pilnvarotais pārstāvis un Izpildītāja pilnvarotais pārstāvis ir parakstījuši attiecīgo pieņemšanas un nodošanas aktu.
	4. Pasūtītāja pilnvarotais pārstāvis 3 (trīs) darba dienu laikā pēc tam, kad Izpildītājs ir pabeidzis attiecīgo Atbalsta servisu un ir iesniedzis par to attiecīgo pieņemšanas un nodošanas aktu, veic pārbaudi. Ja Pasūtītāja pilnvarotais pārstāvis pārbaudot konstatē, ka 5.1.punkta kārtībā pasūtītais un sniegtais Atbalsta serviss atbilst Līguma noteikumiem, Pasūtītāja pilnvarotais pārstāvis paraksta pieņemšanas un nodošanas aktu. Ja Pasūtītāja pilnvarotais pārstāvis pārbaudot konstatē, ka Atbalsta serviss neatbilst Līguma noteikumiem, Pasūtītāja pilnvarotais pārstāvis sagatavo un iesniedz Izpildītājam aktu, kurā norāda konstatētos trūkumus un nepilnības (Trūkumu akts), un nodod to Izpildītājam.
	5. Pēc Trūkumu akta saņemšanas Izpildītājs 5 (piecu) darba dienu laikā par saviem līdzekļiem novērš Trūkumu aktā norādītos trūkumus un nepilnības, ja tās abpusēji tiek atzītas par pamatotām, un atkārtoti iesniedz Pakalpojumu novērtējumu Pasūtītājam.
3. **KVALITĀTE UN GARANTIJAS**
	1. Izpildītājs nodrošina Iekārtām garantiju **60 mēnešus**, skaitot no dienas, kad Puses parakstījušas pieņemšanas – nodošanas aktu. Garantija attiecas uz izgatavošanas defektiem, kā arī bojājumiem, kas radušies Izpildītājam transportējot Iekārtu, bet neattiecas uz bojājumiem, kas radušies Iekārtas ekspluatācijas noteikumu neievērošanas rezultātā.
	2. Izpildītājs garantē, ka piegādātās Iekārtas ir jaunas (nav bijušas lietošanā), tajā skaitā tajās nav iebūvētas lietotas vai atjaunotas komponentes, un atbilst tā izgatavotāja tehniskajiem noteikumiem un Līguma prasībām.
	3. Līguma 6.1.punktā norādītajā garantijas laikā Izpildītājs bez maksas nodrošina Iekārtas un/vai tās darbības bojājumu novēršanu, kas nav radušies Pasūtītāja vai tā darbinieku vainas dēļ, vai Iekārtas nomaiņu, piegādi, ja tāda nepieciešama bojājumu novēršanai Iekārtu ekspluatācijas vietā.
	4. Pasūtītāja pilnvarotā persona par konstatētajiem Iekārtas bojājumiem un/vai darbības traucējumiem un/vai sistēmas (programmatūras) darbības traucējumiem paziņo Izpildītājam, nosūtot neatbilstības pieteikumu uz Izpildītāja pilnvarotās personas elektronisko e-pasta adresi.
	5. Izpildītājs nodrošina garantijā pieteikto Iekārtas problēmu atrisināšanu un/vai bojājumu, un/vai sistēmas (programmatūras) darbības traucējumu novēršanu saskaņā ar Līguma 1. un 2.pielikumā noteiktiem termiņiem, ja vien Puses nevienojas par citu termiņu. Novēršanas laiks tiek skaitīts no neatbilstības pieteikuma nosūtīšanas brīža. Pēc bojājumu un/vai darbības traucējumu novēršanas Pasūtītāja pilnvarotā persona paraksta Izpildītāja darba uzdevumu, fiksējot laiku, cikos pieteiktais bojājums un/vai darbības trūkums novērsts.
	6. Izpildītājam pēc attiecīgās Iekārtas kalpošanas laika beigām ir pienākums nodrošināt bezmaksas tehnikas pieņemšanu un utilizācijas servisu. Pasūtītājs izdzēš datus un nogādā Piegādātājam iekārtu, savukārt piegādātājs to bezmaksas pieņem un nodod utilizēšanai elektronisko atkritumu apsaimniekošanas uzņēmumam.
	7. Piegādātājam vai tā piegādāto Iekārtu ražotājam jānodrošina, ka Iekārtās rezerves daļas (ja tādas Iekārtai ir paredzētas) būs pieejamas vismaz trīs gadus pēc Iekārtas garantijas termiņa beigām.
4. **PUŠU TIESĪBAS, PIENĀKUMI UN ATBILDĪBA**
	1. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
	2. Šajā Līgumā noteikto saistību neizpildīšanas gadījumā vainīgā Puse atlīdzina otrai Pusei tiešos zaudējumus, bet Līgumā noteiktajos gadījumos maksā arī līgumsodus, ievērojot normatīvajos aktos noteiktos līgumsoda apmēra ierobežojumus. Līgumsoda summas netiek ieskaitītas zaudējumu segšanā.
	3. Līgumsoda samaksa neatbrīvo Puses no to pienākumu izpildes, kā arī ar savu darbību nodarīto zaudējumu atlīdzināšanas.
	4. Par līgumā noteikto Iekārtu piegādes termiņu nokavēšanu Pasūtītājs ir tiesīgs pieprasīt no Izpildītāja līgumsodu 0,1% apmērā no nepiegādāto Iekārtu vērtības par katru nokavēto dienu, bet ne vairāk kā 10 % no Līgumā noteiktās Iekārtu piegādes cenas.
	5. Ja Izpildītājs Iekārtu piegādi kavē vairāk par 30 dienām vai atsakās no Līgumā noteikto darbu izpildes, Pasūtītājs ir tiesīgs vienpusēji izbeigt Līgumu.
	6. Par samaksas termiņu neievērošanu Izpildītājs ir tiesīgs pieprasīt Pasūtītājam līgumsodu 0,1% apmērā no nokavētā maksājuma summas par katru nokavēto dienu, bet ne vairāk kā 10 % no neizpildīto saistību summas.
	7. Ja Izpildītājs pienācīgi nepilda vai neievēro Līguma 5.punktā noteiktās kvalitātes un garantijas saistības, tad Pasūtītājs ir tiesīgs pieprasīt no Izpildītāja līgumsodu 0,1% apmērā no Iekārtu izmaksām par katru nokavēto dienu, bet ne vairāk kā 10 % no neizpildīto saistību summas.
	8. Ja Izpildītājs savlaicīgi neveic Iekārtas Atbalsta servisu, tad Pasūtītājs ir tiesīgs pieprasīt no Izpildītāja līgumsodu 0,1% apmērā no attiecīgā darba izmaksām par katru nokavēto dienu, bet ne vairāk kā 10 % no neizpildīto saistību summas.
	9. Pasūtītājam ir tiesības ieturēt līgumsodu no Izpildītājam izmaksājamās summas. Ja tas nav iespējams Pasūtītājs izraksta un iesniedz Izpildītājam rēķinu par līgumsoda samaksu. Rēķinu par līgumsodu otra Puse apmaksā 5 darba dienu laikā, skaitot no tā iesniegšanas dienas.
	10. Pasūtītājam ir tiesības vienpusēji izbeigt Līgumu šādos gadījumos:
		1. Izpildītājs ir patvaļīgi pārtraucis Līguma izpildi;
		2. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai tiek konstatēti citi apstākļi, kas liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
		3. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
		4. Izpildītājs saistībā ar Līguma noslēgšanu vai izpildi ir veicis prettiesisku darbību;
		5. Sabiedrisko pakalpojumu sniedzēju iepirkumu likuma 69.panta pirmajā daļā noteiktajos gadījumos.
		6. Ja tiek konstatēts, ka Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
		7. Izpildītājs vai Izpildītāja amatpersonas, Līguma izpildē iesaistītie Izpildītāja darbinieki ir atzīti par vainīgiem noziedzīgā nodarījumā vai konkurences tiesību pārkāpumā, kas saistīts ar Līguma noslēgšanas procedūru vai izpildi. Ja Līgums tiek pārtraukts šajā punktā noteiktajā gadījumā, Pasūtītājam ir tiesības pieprasīt no Izpildītāja līgumsodu 2 (divu) līgumcenas apmērā, kas noteikta Līguma 3.1.punktā, apmērā.
	11. Izpildītājam ir tiesības vienpusēji izbeigt Līgumu,ja Pasūtītājs neveic maksājumu un līgumsods sasniedz 10% (desmit procentus) no neapmaksātās summas, neieskaitot PVN.
	12. Līgums tiek izbeigts paziņojuma kārtībā. Līgums ir uzskatāms par izbeigtu ar dienu, kad adresāts ir saņēmis paziņojumu, kas ierakstītā pasta sūtījumā ir nosūtīts uz adresāta juridisko adresi, vai elektroniski pa e-pastu vai e-adresē.
	13. Līgums var tikt izbeigts par to Pusēm noslēdzot rakstisku vienošanos.
	14. Līguma neizdevīgums, pārmērīgi zaudējumi, būtiskas nelabvēlīgas izmaiņas izejmateriālu, iekārtu, darbaspēka un citā tirgū, kā arī izpildes grūtības un citi līdzīgi apstākļi nav pamats Līguma izbeigšanai no Izpildītāja puses.
	15. Gadījumā, ja Pasūtītājs konstatē, ka Izpildītājam ir izveidojušies nodokļu parādi (tai skaitā valsts sociālās apdrošināšanas obligāto iemaksu parādi), kas kopsummā pārsniedz 150 *euro*, Pasūtītājs ir tiesīgs aizturēt no Līguma izrietošos maksājumus līdz brīdim, kad nodokļu parāds tiek samaksāts, vai tiek panākta vienošanās ar Valsts ieņēmumu dienestu par nodokļu parāda samaksas nosacījumiem.
	16. Izpildītājs drīkst veikt jauna apakšuzņēmēja, kura sniedzamo pakalpojumu cena ir vismaz 10 000,00 *euro*, nomaiņu/iesaistīšanu Līguma izpildē, ja Izpildītājs par to paziņojis Pasūtītājam un saņēmis Pasūtītāja rakstveida piekrišanu apakšuzņēmēja iesaistīšanai Līguma izpildē.
	17. Izpildītājam ir pienākums ievērot Sadarbības ar darījumu partneriem pamatprincipus, kuri publicēti Pasūtītāja mājaslapā https://www.rigassatiksme.lv/lv/par-mums/. Gadījumā, ja Izpildītājs neievēro šos pamatprincipus, Pasūtītājs ir tiesīgs lauzt Līgumu.
5. **NEPĀRVARAMA VARA**
	1. Puses nav atbildīgas par savu saistību izpildi, ne arī par saistību neizpildes vai nepienācīgas izpildes rezultātā otrai Pusei radītiem zaudējumiem, ja tas noticis nepārvaramas varas apstākļu, tādi kā ugunsgrēks, dabas stihijas, jebkura rakstura karadarbības, teroristu uzbrukums, normatīvo aktu izmaiņas vai citu tamlīdzīgu apstākļu rezultātā, kurus Puses nevarēja ne paredzēt, ne novērst.
	2. Nepārvaramas varas apstākļu iestāšanās gadījumā saistību izpildes termiņš tiek atlikts attiecīgi tik ilgi, kamēr šie apstākļi beidzas. Šis noteikums ir attiecināms tikai uz tām saistībām, kuru izpilde tiek tādējādi kavēta.
	3. Gadījumā, ja rodas nepārvaramas varas apstākļi, kas ietekmē šī Līguma atsevišķu daļu izpildes termiņus, bet netraucē izpildīt Līgumu kopumā, Puses saskaņo savu turpmāko rīcību attiecībā uz Līguma izpildi un tā termiņiem.
	4. Pusei, kuras darbību apgrūtina nepārvaramas varas apstākļi, nekavējoties jāinformē par to otra Puse, pievienojot jebkādu informāciju, kas apliecina nepārvaramas varas apstākļus, un norādot uz šādu nepārvaramas varas apstākļu ietekmi uz Līguma izpildi, kā arī jāpieliek visas saprātīgās pūles, lai mazinātu nepārvaramas varas apstākļu radītās sekas.
	5. Ja nepārvaramas varas apstākļi turpinās ilgāk par2 (diviem) mēnešiem, Pusēm ir tiesības vienpusēji izbeigt Līguma darbību kopumā vai arī attiecībā uz to daļu, kuru izpildi traucē nepārvaramas varas apstākļi. Šādā gadījumā nevienai no Pusēm nav tiesību uz zaudējumu atlīdzību un tiek veikts norēķins par faktiski padarītajiem darbiem, kuri ir nodoti Līgumā noteiktajā kārtībā.
6. **KONFIDENCIALITĀTE**
	1. Puses apņemas neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju, un tā nedrīkst tikt izpausta vai padarīta publiski pieejama bez Puses rakstiskas piekrišanas. Šim noteikumam nav laika ierobežojuma un uz to neattiecas Līguma darbības termiņš.
	2. Informācija netiek uzskatīta par ierobežotas pieejamības informāciju, ja tā kļuvusi publiski pieejama vai tiek publicēta saskaņā ar normatīvajos aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.). Līguma un tā pielikumu teksts, kā arī informācija par Līguma cenu un izpildi (piegādi, veiktajiem darbiem, Līguma pirmstermiņa izbeigšanu, piemērotajiem līgumsodiem u.c.) nav uzskatāma par ierobežotas pieejamības informāciju.
	3. Informācijas neizpaušanas noteikumi neattiecas arī uz gadījumiem, kad normatīvie akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa normatīvajos aktos noteiktas kompetentas institūcijas vai organizācijas, kurām uz to ir likumīgas tiesības.
7. **Strīdu risināšana**
	1. Visus strīdus, kas izriet no Līguma, Puses risina savstarpējās pārrunās. Ja strīds pārrunās netiek atrisināts, to izskata Latvijas Republikas vispārējās instances tiesā saskaņā ar Latvijas Republikas normatīvajiem aktiem.
8. **CITI LĪGUMA NOTEIKUMI**
	1. Puses nosaka, ka ar Līguma izpildi saistītos jautājumus risinās Pušu pilnvarotās personas:
		1. no Pasūtītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
		2. no Izpildītāja puses – \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
		3. pilnvarotajām personām ir tiesības pieteikt un pieņemt darbus, saskaņot Iekārtu piegādes laikus, parakstīt pieņemšanas - nodošanas aktus, rēķinus un pavadzīmes, nosūtīt neatbilstības pieteikumus, risināt garantijas jautājums, kā arī risināt citus jautājumus, kas saistīti ar Līguma izpildi. Minētās personas nav pilnvarotas izdarīt grozījumus Līgumā un tā pielikumā.
	2. Par Izpildītāja informēšanu par darba vides riskiem, Pasūtītājs nozīmē atbildīgo personu - \_\_\_\_\_\_\_\_\_\_\_\_\_\_\_\_\_\_, tālr: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
	3. Visa informācija, kas saistīta ar Līguma izpildi Pušu strīda gadījumā par oficiālu tiks uzskatīta, ja tā noformēta kā rakstveida komunikācija, t.sk., Pušu pilnvaroto personu sarakste, kas veikta, izmantojot e-pasta adreses.
	4. Nevienai no Pusēm nav tiesību nodot savas tiesības un pienākumus trešajai personai bez otras līgumslēdzējas Puses rakstiskas piekrišanas.
	5. Kādam no šī Līguma noteikumiem zaudējot spēku likuma grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
	6. Par Līguma grozījumiem un papildinājumiem Puses rakstiski vienojas. Rakstiskās vienošanās pievienojamas Līgumam un tās kļūst par šī Līguma neatņemamu sastāvdaļu.
	7. Jautājumus, kas nav atrunāti šajā Līgumā, Puses risina saskaņā ar Latvijas Republikā spēkā esošajiem normatīvajiem aktiem.
	8. Līguma nodaļu nosaukumi izmantoti teksta pārskatāmībai un tie nevar tikt izmantoti Līguma noteikumu interpretācijai un skaidrošanai.
	9. Līgums ar pielikumiem parakstīts ar drošu elektronisko parakstu, kas satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Katram Līdzējam ir pieejams abpusēji parakstīts Līgums elektroniskā formātā.
9. **LĪDZĒJU REKVIZĪTI UN PARAKSTI**

|  |  |  |
| --- | --- | --- |
| Pasūtītājs: |  | Izpildītājs: |
| **RP SIA “Rīgas satiksme”**juridiskā adrese: Kleistu iela 28, Rīga LV-1067biroja adrese: Vestienas iela 35, Rīga LV-1035Vien. reģ. Nr. 40003619950Banka: AS „Citadele Banka”Kods: PARXLV22Konts: LV56PARX0006048641565 |  | Jurid. adrese: Biroja adrese: Tālr.: Vien. reģ. Nr. Banka: Konts: Kods:  |
| *\*/paraksts/* |  | *\*/paraksts/* |
|  |  |  |

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU

1. Pretendentam pieteikumā jānorāda tā patiesais labuma guvējs saskaņā ar Noziedzīgi iegūtu līdzekļu legalizācijas un terorisma un proliferācijas finansēšanas novēršanas likuma regulējumu. [↑](#footnote-ref-1)